Adagia (Erasmus)
Adagia est collectio sententiarum, proverbiorum, et aliorum verborum clarissimorum e litteris Latinis et Graecis, ab Erasmo edita. Prima editio, anno 1500, titulum habuit Adagiorum collectanea et fere 800 sententias continuit. Anno 1508 maiorem librum, Adagiorum Chiliades nomine, paravit, et usque ad vitae finem Erasmus adagia addidit et novas editiones fecit. Plus quam 4000 sententiarum nunc sunt in libro. Omne adagium citatur latine et, si potest, graece; Erasmus auctores nominat qui adagium habent, et significationem explicat. Exempli gratia, primum adagium est Amicorum communia omnia, vel graece τὰ τῶν φίλων κοινά. Erasmus Euripidem, Terentium, Martialem, Ciceronem, alios scriptores laudat qui hoc enuntiatum dicerunt. Hi sunt auctores graeci et romani saepissime nominati in libro.